cyanic-selkie/wikianc huggingface dataset:
Albert Scanlon
Albert Scanlon (født 10. oktober 1935, død 22. desember 2009) var en engelsk fotballspiller. Han var venstreving, og representerte fire forskjellige klubber på 1950- og 1960-tallet, men huskes nok best fra sin tid i Manchester United. Han overlevde München-ulykken i 1958.
Scanlon var født i Manchester, og gikk gradene i Uniteds juniorlag. Han debuterte for klubbens førstelag i 1954, men fikk ganske lite spilletid de første årene, med David Pegg foran seg i køen. Han spilte ikke nok kamper til å bli ligamester i 1955/56 og 1956/57, men fikk paradoksalt nok mer spilletid etter at Pegg mistet livet i München. Scanlon ble selv ganske hardt skadet i flyulykken, og var borte fra fotballbanen i et halvt år.
Kurtsjatov (Kasakhstan)
Kurtsjatov (russisk Курча́тов) er en by i provinsen Øst-Kasakhstan nordøst i Kasakhstan. Byen er oppkalt etter den sovjetiske kjernefysikeren Igor Kurtsjatov, og den var engang operasjonssenteret for den nærliggende Semipalatinsk testområde. I og med slutten på atomprøvesprenginger og nedleggelsen av testområdet, så har Kurtsjatov's innbyggertall falt fra over 20 000 til rundt 8 000. I sine aktive år var Kurtsjatov (som var kjent som Semipalatinsk-16) en lukket by, og et av de mest hemmelige og forbudte steder i Sovjetunionen.
Kurtsjatov ligger på sørbredden av elva Irtysj, ved samløpet med elva Sjagan. En jernbane forbinder byen med den nærliggende landsbyen Moldary og Semey 150 km mot øst.
De kjernefysiske anleggene i Kurtsjatov drives av Kasakhstans Institutt for atomenergi, som er en avdeling av landets Nasjonale Kjernefysiske Senter.
Lý-dynastiet
Lý-dynastiet (hán việt: 李朝; Lý Triều; vietnamesisk: 家李; Nhà Lý; IPA: ), også kjent som Det senere Lý-dynastiet (Nhà Hậu Lý; IPA: ) var et dynasti i Vietnams historie som styrte Vietnam, da kjent som Đại Cồ Việt og siden Lý Thánh Tôngs regjeringstid som Đại Việt i 216 år, fra 1009, da Lý Công Uẩn, som keiser kjent som Lý Thái Tổ, etterfulgte Det tidligere Lê-dynastiet, til 1225, da den da åtte år gamle keiserinneregenten Lý Chiêu Hoàng ble tvunget av Trần Thủ Độ til å abdisere til fordel for sin mann Trần Cảnh, som så opprettet Trần-dynastiet.
Lý-dynastiet var det første vietnamesiske dynastiet som holdt makten i landet i mer enn et par tiår, og slik klarte de å sikre og forstørre landets territorier. Selv om Lý-keiserne personlig var troende buddhister, vokste innflytelsen fra den kinesiske konfucianismen, og det første universitetet i Việt Nam, Litteraturtempelet i Hà Nội, ble åpnet i 1070 for å utnevne sivile tjenestemenn som ikke kom fra de adelige familiene. Politisk sett bygde de opp et administrasjonssystem som baserte seg på lover heller enn på autokratiske prinsipper. At de valgte Đại La-citadellet, senere kalt Thăng Long og i dag Hà Nội, viste at de holdt på makten på grunn av den sterke økonomien, og sammenlignet med tidligere, mer militaristiske, dynastiet ble de godt likt av sine undersåtter.
Opprettelsen
Etter Việt Nams første keiser Đinh Bộ Lĩnh, som i 938 hadde sikret landets uavhengighet ved å beseire en kinesisk styrke i det første slaget på Bạch Đằng i 938, døde i 979, forsøkte Song-dynastiet å gjenopprette kinesisk kontroll over Việt Nam. Lê Hoàn, øverstkommanderende for Đinh Bộ Lĩnhs hær, overtok tronen, og slo tilbake den kinesiske i 981 i det andre slaget på Bạch Đằng. Lý Công Uẩn, som opprinnelig var en foreldreløs buddhistisk novise ved Cổ Pháp-pagoden og som siden ble kommandant for palassvaktene, etterfulgte Det tidlige Lê-dynastiets siste keiser Lê Ngọa Triều i 1009, og dermed ble Det store Lý-dynastiet grunnlagt., med Lý Công Uẩn som keiser Lý Thái Tổ.
Dynastiets utvikling
De tidlige Lý-keiserne opprettet en velstående stat med et stabilt monarki som leder for en sentralisert administrasjon. I 1054 skiftet Lý Thái Tổs etterfølger Lý Thái Tông rikets navn fra Đại Cồ Việt til Đại Việt ("Store Việt").
Đại Việts første århundre under Lý-dynastiets styre ble kjennetegnet av kriger mot Song-dynastiets Kina og de to indiskpåvirkede kongedømmene Khmerriket og Champa i sør. Etter at Đại Việt suksessfullt hadde seiret over trusselen fra disse rikene, ble Lý-dynastiets andre århundre relativt fredelig, slik at Lý-keiserne kunne opprette en buddhistisk herskertradisjon beslektet med de andre samtidige sørøstasiatiske buddhistiske kongedømmene. Buddhismen ble på en måte rikets statsreligion, da keiserfamiliens medlemmer og adelen dro på pilegrimsferder, støttet bygningen av pagoder og til og med noen ganger ble munker, og var også ellers aktive i buddhistiske ritualer. De buddhistiske munkene ble en privilegert samfunnsklasse med egne landområder, og ble unntatt fra skatter og militære tjenester. Samtidig ble en stadig mer vietnamifisert utgave av buddhismen assosiert med magi, ånder og medisin stadig mer populær blant befolkningen.
Lý-herskerne støttet forbedringen av Đại Việts jordbrukssystem ved å konstruere og reparere demninger og kanaler og ved å la soldater vende hjem til sine landsbyer seks måneder i året for å jobbe på åkrene. Mens deres territorier og befolkning økte, begynte Lý-keiserne å se på Sòng-Kina som en modell for å organisere en sterk og sentraladministrert stat. Lavere embedsmenn ble valgt ut ifra eksaminasjoner for første gang i 1075, og et treningsinstitutt for siviltjeneste og et keiserlig akademi ble opprettet i 1076. Fram til 1089 hadde et fast hierarki av statsembedsmenn blitt opprettet, hvor både sivile og militære tjenestemenn var gradert inn i ni grader. Eksaminasjon ble obligatorisk for embedene, og litterære konkurranser ble holdt for å gradere embedsmennene.
Krig mot Sòng-dynastiet
Đại Việt ble under Lý-dynastiet regnet som vasallstat under Song-dynastiet, selv om riket ved høyden av sin makt hadde sendt soldater inn i kinesiske områder for å kjempe mot Sòng-riket.
I 1075 fortalte Sòngs statsminister Wang Anshi keiser Shenzong av Song at Đại Việt nesten hadde blitt ødelagt av Champa, og at riket hadde under titusen overlevende soldater, og at dette dermed ville være en god anledning til å annektere Đại Việt. Sòng-keiseren mobiliserte soldater og utstedte et dekret som forbød alle rikets provinser å handle med Đại Việt. Da Lý-keiseren Lý Nhân Tông hørte om dette, sendte han Lý Thường Kiệt og Tôn Đản til Kina med mer enn 100.000 soldater for å utføre et preemptivt angrep mot Sòng-soldatene. I det følgende førti dager lange slaget nær dagens Nanning seiret Đại Việt-soldatene, og tok til fange generalene for tre Sòng-arméer. I 1076 inngikk Sòng en allianse med Champa og Khmerriket og sendte soldater for å invadere Đại Việt. Lý-keiseren sendte igjen Lý Thường Kiệt, en av Đại Việts store strateger, som satte opp stolper i Như Nguyệt-elva før han lokket Sòng soldatene inn i en felle hvor mer enn 1000 kinesiske soldater ble drept, slik at kineserne ble tvunget til å trekke seg ut av landet. Ifølge legenden var det også rundt denne tiden at Lý Thường Kiệt skrev det berømte diktet Nam quốc sơn hà ("Sørlandets fjell og elver"), som hevdet vietnamesernes rett over Đại Việt. Dette diktet har blitt regnet som Việt Nams første uavhengighetserklæring.
Nedgangstiden
I dynastiets siste tredve år hadde landet blitt herjet av kriger mellom forskjellige rivaliserende krigsherrer. Den ødeleggende borgerkrigen endte med seier til keiserlige styrken ledet av Trần Thủ Độ, Trần-klanens overhode. Noen år senere måtte dynastiets siste hersker, den åtte år gamle keiserinneregenten Lý Chiêu Hoàng gi fra seg tronen til sin mann Trần Cảnh, en av Trần Thủ Độs nevøer, som deretter opprettet Trần-dynastiet, som kom til å styre fram til 1400. Noen av Lý-klanens medlemmer flyktet i 1226 til Kongedømmet Goryeos Korea etter at riket deres hadde blitt styrtet.
Administrasjon
I 1010 endret keiser Lý Thái Tổ đạo-systemet med ti provinser til lộ-systemet med 24. Lộene ble videre inndelt i châuer i fjellene og i phủer i lavlandene. Châuene og phủene ble videre delt inn i huyệner og giáper, og under dem igjen var hươnger og ấper.
Embedsmannsystemet
Rett under keiseren var thái-stillingene, som var tam thái for de tre gradene av lærde embedsmenn (thái sư, thái bảo og thái phó) og thái úy for militære offiserer. Under tháiene var stillinger som thiếu-stillinger som tThiếu sư, thiếu bảo, thiếu phó og thiếu úy.
Lovgivning
Under Lý-dynastiet ble Đại Việts lover først og fremst basert på keiserlige dekreter, selv om en lovsamling angående sivil lovgivning, straffelover, rettssakslover og giftemålslover. Siden Lý-herskerne var troende buddhister, var straffene under Lý-dynastiet relativt milde.
Økonomi
Jordbruket var den klart viktigste delen av Đại Việts økonomi. Teknisk sett var alle dyrkede landområder keiserens eiendom. Hver landsby tildelte jordbruksområder til husholdningene, og husholdene dyrket sine tildelte områder og betalte årlige skatter, og deltok i pålagte arbeidstjenester og militære tjenester.
Hoffet prøvde å hjelpe jordbrukerne ved å bygge demninger og vanningssystemer. Slakting av okser og vannbøfler var strengt forbudt, siden trekkraften til disse dyrene var uunnværlig i jordbruket.
Lý-dynastiet oppfordret også til handel med fremmede land, hovedsakelig Song-dynastiet, Kediri på Java og Siam. Handelen mellom vietnameserne og kineserne i grenseområdene blomstret, og private og offisielle handelsmenn besøkte ofte kinesiske handelshavner i dagens Guangxi for å handle krydder, elfenben og salt med silke. Lý-dynastiet grunnla havna Vân Đồn i dagens Quảng Ninh-provins, som i flere hundre år var en viktig handelshavn i Sørøst-Asia. Samtidig forsøkte Lý-hoffet, særlig under Lý Thái Tông, å fremme bruken av vietnamesiske produkter.
Av ukjente grunner forbød keiser Lý Cao Tông handel med salt og metall, noe som førte til uro og opprør rettet mot det sentrale hoffet, som senere kom til å føre til Lý-dynastiets kollaps.
MOWAG Duro
Duro er et lett kjøretøy med firehjulstrekk eller sekshjulstrekk, opprinnelig utviklet av sveitsiske Bucher-Guyer. Rettighetene eies nå av sveitsiske MOWAG.
Kjøretøyet er i militær tjeneste som feltvogn, sambandsbærer (radiovogn), ambulanse eller spesialkjøretøy i blant annet Sveits, Venezuela, Storbritannia og Malaysia. Sivile brukere inkluderer kraft- og skogbruksselskaper. Fram til 2004 var 3.600 eksemplarer solgt.
Kjøretøyene har permanent trekk på alle hjulene, firetrinns automatisk girkasse, fordelingsgirkasse med lavserie, automatiske differensialsperrer av type Torsen i både fordelingskassen og differensialene, hjuloppheng av De Dion-type med skruefjærer og skivebremser montert på differensialene.
I Norge stilte firmaet Sigurd Stave Maskin AS Duro på Transport 2001-messen på Sjølyst. Det virker som om interessen var laber, for deretter ble det stille rundt Bucher Duro i Norge.
Ullerål
Da Hønefoss fikk byprivilegier fra 1. januar 1852, ble den søndre delen av Ullerål liggende innenfor grensene til den nye bykommunen. Og da Roa–Hønefosslinjen åpnet i 1909 (opprinnelig en strekning på Bergensbanen), ble Ullerål fysisk delt av jernbanelinjen. Videre ble Ullerål skilt ut som eget sogn for Ullerål menighet da Haug prestegjeld ble etablert 1. januar 1984. Ullerål kirke var da under bygging.
Navnet Ullrål er svært gammelt, men lar seg vanskelig forklare i dag. Det kan imidlertid ha en sammenheng med urgården Hov å gjøre, som er svært sentral i dette området. Forstavelsen er mest sannsynlig knyttet til den norrøne gudeskikkelsen Ull/Ullr, men navneendingen lar seg ikke tolke like lett. Kan hende var den opprinnelige beskrivelsen synonym med Ulls hov, slik at dagens navneending, -ål, er en avledning av begrepet hov/hof. Det eksisterer imidlertid ikke kilder som kan bekrefte eller avkrefte denne lokale teorien i dag, men navnet Ullerål er ikke knyttet til en bestemt plass og lar seg derfor vanskelig forklare på noen annen måte.
Hovedferdselsårene inn til Ullerål er Hønengata fra sør, Ådalsveien fra nord og Hvalsmoveien fra nordøst. Før Bergensbanen ble bygget (herunder Roa-Hønefosslinjen) var imidlertid Ullerålsgata hovedferdselsåre fra og til industrien i og rundt Hønefossen.
Ullerål ligger i nær tilknytning til Hønefoss, nord for den opprinnelige byen og nord for Roa–Hønefosslinjen som krysser over Hønengata (riksvei 35) med bru. Området er et av de tettest befolkede områdene i Ringerike kommune, og preges som sådan av villa- og blokkbebyggelser. Her finner man blant annet (Gamle Ullerål ungdomsskole Nedlagt), Ullerål skole, Hov gård og Hov ungdomsskole er alle i full drift, med unntak av Gamle Ullerål ungdomsskole. Også Hønen gård bo- og mestringssenter (for blinde og svaksynte) og en rekke kommunale bofellesskap ligger i dette området. Langs Hønengata og i nærområdene like rundt denne ligger det også mange forretninger.
Det tettest befolka området i Ullerål er Haldenjordet.
Johannes Meursius
Johannes Meursius (født 9. februar 1579 i Loozduinen ved Haag i Nederland, død 20. september 1639 i Sorø i Danmark), også kjent som Johannes van Meurs, var en nederlandsk filolog og historiker.
Etter å ha tilbragt noen år på reiser som lærer for rådsherren Jan van Oldenbarnevelts sønner, ble Meurius i 1610 ansatt som professor i historie i Leiden og ble dessuten nederlandsk historiograf. Fra 1611 var han professor i gresk. På grunn av de politiske partiforholdene i Nederland gjorde imidlertid stillingen vanskelig for ham, og han tok derfor i 1625 imot et tilbud om et professorat ved Sorø Akademi i Danmark. Han ble også utnevnt til kongelig dansk historiograf, og ble i Danmark til sin død.
Meursius begynte alt som ung mann å skrive kommentarer til antikke greske forfattere, og leverte en mengde slike kommentarer i årenes løp. Han skrev dessuten mange avhandlinger om antikke forhold, et Glossarium græco-barbarum (om middelaldergresk) og Athenæ Bataviæ (om universitetet i Leiden). Han skrev flere bøker om Nederlands historie og, mens han var i Danmark, Historia Danica («Dansk historie», 1630), som senere ble supplert med Hans Grams noter. Meursius’ samlede verker ble utgitt i 12 bind i Firenze 1741–1763. Hans sønn med samme navn fulgte med ham til Danmark og ble der til sin død. Også han skrev forskjellige historiske skrifter.
Budjonny
Budjonny er en russisk hesterase som er kjent for sin utholdenhet og sine frie bevegelser.
Opprinnelse
Budjonnyen ble avlet frem av russiske oppdrettere tidlig på 1900-tallet. Budjonnyen er også kjent under navnet budonny. Rasen er oppkalt etter den russiske krigshelten Marskalk Semjon Budjonnyj som var sentral under utviklingen av rasen. Målet var å få frem en staselig militærhest. Det gjorde man ved å krysse den russiske don-hesten med engelske fullblodshester. Dette førte til rasen budjonny.
Thomas Middleton
Thomas Middleton (født 18. april 1580, død 4. juli 1627) var en engelsk jakobinsk skuespillforfatter og poet. Han regnes sammen med John Fletcher og Ben Jonson for å være blant de mest suksessrike og produktive av skuespillforfattere som skrev sine stykker i den jakobinske periode. Middleton var en av få renessansedramatikere som oppnådde like stor suksess med både sine komedier og sine tragedier. Han skrev også maskespill og festspill. Han har forblitt en av de mest ansette og markante jakobinske dramatikerne.
Forfatterskap
Middleton skrev i mange sjangrer, inkludert tragedier, historiske dramaer og bykomedier. Han best kjente skuespill er tragediene The Changeling (skrevet sammen med William Rowley), oppsatt i 1622, men utgitt først i 1653; og Women Beware Women (usikkert når den først ble skrevet, men den ble trykt i 1657); foruten også den kynisk-satiriske bykomedien A Chaste Maid in Cheapside (skrevet ca. 1613, og utgitt i 1630).
Tidligere utgaver av The Revenger's Tragedy (framført i 1606, og trykt i 1607) ble først tilskrevet Cyril Tourneur, eller som siden unnlot å bestemme forfatterskapet mellom Middleton og Tourneur. Etter statistiske undersøkelser av David Lake og MacDonald P. Jackson har Middletons forfatterskap ikke blitt alvorlig utfordret, og ingen forsker har siden hevdet Tourneur som forfatter. Forlaget Oxfords utgave av Middleton, og dens ledsagerbok, Thomas Middleton and Early Modern Textual Culture, tilbyr omfattende bevis for ikke bare Middletons forfatterskap til The Revenger's Tragedy, men også for hans samarbeid med William Shakespeare på Timon of Athens (1623) og hans tilpasning og revidering av Shakespeares Macbeth og Measure for Measure (Like for like, 1604). Det har også blitt argumentert for at Middleton samarbeidet med Shakespeare på stykket Når enden er god, er allting godt (1602–03).
Ytre skjelett
Et ytre skjelett, eksoskjelett eller hudskjelett, er et utvendig skjelett, det omslutter eller ligger utenpå kroppen, som en hud. Slike fins hos noen virvelløse dyr og fantes hos tidlige, nå utdødde virveldyr. Et ytre skjelett består av harde hudplater som omgir kroppen som et ytre lag. Utformingen og antall hudplater varierer. Det ytre skjelettet både støtter opp og beskytter de indre bløte organene, i tillegg til å fungere som feste for musklene. Dette i motsetning til et indre skjelett, slik som hos nålevende virveldyr, hvor skjelettet ligger inne i kroppen.
På land er dyr med ytre skjelett små av størrelse, men i havet kan de nå anselige størrelser. Den dominerende dyregruppen med et ytre skjelett er leddyrene. Vekst kan hos dyr med et ytre skjelett bare skje i sammenheng med et hudskifte. Det ytre skjelettet fungerer ikke bare som et skjelett, men også som et hudpanser som beskytter dem mot mekanisk skade.
Irmelin Drake
Irmelin Drake (født 5. mars 1963 i Bergen) er en norsk forsker, foredragsholder og skribent.
Hun arbeider nå som førsteamanuensis ved Høgskolen i Sørøst-Norge. Hun har økonomutdannelse fra USA og hovedfag i administrasjon og phd innen ledelse fra NHH.
Drake har medforfattet to bøker om ledelse. Hun var fast spaltist i Ukeavisen Ledelse fra 1999-2006, i "Kommentar Fredag" i Østlands-Posten 2007-2008 og senere som gjestespaltist i Høgskolens Hjørne i Tønsberg Blad.
Hun har vært medansvarlig for utviklingsprosjekter som Female Future (NHO), Gjennomslag - kvinner i kommunal toppledelse (KS), Top 10 (Innvandrere som har lykkes i norsk arbeidsliv) og Leadership Foundation og Vinnerkonferansen.
WS-I
Web Services Interoperability Organisation (WS-I) er en internasjonal organisasjon som ble opprettet i 2002 for å fremme bruk av vevtjenester og interoperabilitet mellom implementasjoner fra ulike leverandører.
I styret for WS-I sitter de største amerikanske programvareleverandørene, bl.a. IBM, Microsoft, Oracle, BEA, SAP og Sun. Det norske medlemmet i WS-I er Kantega.
Keijo Huusko
Keijo Huusko (født 5. august 1980) er en finsk fotballspiller som spiller for TP-47. Han har tidligere spilt for VPS, Häcken, TP-47, Fotballklubben Lyn, Strømsgodset og Tromsø.
Frelsesarmeens Juleplate (2003)
Frelsesearmeens Juleplate er en juleplate med Halvdan Sivertsen fra 2003.
SPARC64/OS
SPARC64/OS var et 64-biter operativsystem som ble utviklet av HAL Computer Systems, og lansert i oktober 1995 for 64-bit mikroprosessorene SPARC64 og SPARC64 II. Første versjon ble skrevet med kompilatoren SPARCompiler C 2.0.1.
SPARC64/OS var en avart av UNIX SVR4, som var basert på Solaris 2.4. SPARC64/OS var den første 64-bit utvidelsen av Solaris, og det første operativsystemet som ble skapt for mikroprosessorer som var bygd etter versjon 9 av SPARC-spesifikasjonen.
Den 15. juli 1996 ble operativsystemet anerkjent av X/Open, som et system som fullt ut fulgte standarden XPG4 Base 95 Profile, som var sammensatt av standardene POSIX-1 (ISO/IEC 9945-1:1990), POSIX-2 (ISO/IEC 9945-2:1993), FIPS 151-2 og FIPS 189.
SPARC64/OS støttet NFS 3.0, Veritas Volume Manager, og Jumpstart.
Kolbjørn Brekstad
Kolbjørn Brekstad (født 31. oktober 1932 på Brekstad i Sør-Trøndelag, død 27. juli 2019 i Eda i Värmland, Sverige) var en norsk lærer og forfatter.
Han var utdannet lærer og arbeidet 30 år som lærer, rektor og skolesjef i Leksvik og Vikna før han debuterte offisielt som forfatter i 1985 med romanen Stank av mennesker. For denne romanen ble han nominert til Nordisk råds litteraturpris. I yngre år skrev Brekstad Knut Gribb-fortellinger under psevdonymet Allen (Allan) Bergen. Han fikk Vikna kommunes kulturpris i 1987. De siste årene av livet var han bosatt i Sverige.
1375 Alfreda
1375 Alfreda er en hovedbelteasteroide. Den ble oppdaget 22. oktober 1935 av Eugène Joseph Delporte ved Observatoire Royal de Belgique i Uccle.
Juha Tiainen
Juha Tiainen (født 5. desember 1955 i Uukuniemi, død 2. april 2003 i Villmanstrand) var en sleggekaster fra Finland som vant gullmedaljen under Sommer-OL 1984. Hans personlige rekord var 81,52 meter som han satte samme år.
Superligaen (Sveits)
Raiffeisen Super League etter navnet på hovedsponsoren Raiffeisen, er den øverste divisjonen i sveitsisk fotball. Før ligareformen i 2003 het den Nationalliga A.
Serien består av ti lag som kjemper om tittelen «sveitsisk seriemester». Sesongstart er i juli og sesongen går over 36 serierunder før den avsluttes i mai året etter. Alle lagene møter hverandre fire ganger, to hjemmekamper og to bortekamper. I løpet av sesongen avvikles det også en vinterpause som varer fra midten av desember til midten av februar.
Johannes Pontanus
Johannes Isaksen Pontanus (født 21. januar 1571 i Helsingør i Danmark, død 6. oktober 1639 i Harderwijk i Nederland) var en dansk kongelig historiograf.
Superligaen (Sveits)
UEFA-ranking (2022)
''UEFA-rangering foran 2022/23-sesongen. ''
Johannes Pontanus
Pontanus var bror av maleren Pieter Isaacsz og vokste opp i Nederland, men besøkte Danmark et par ganger sist på 1500-tallet. Her ble han kjent med Tyge Brahe og Arild Huitfeldt. I 1604 ble han professor ved gymnaset i Harderwijk, og i 1618 ble han utnevnt til kongelig dansk historigraf, med oppgaven å skulle skrive Danmarks historie på latin. Han holdt på med dette arbeidet til sin død, men rakk bare å utgi første del av sin Rerum Danicarum Historia (1631). Verket bygger på Huitfeldts krønike.
Norge under Vinter-OL for ungdom 2012
Norge under Vinter-OL for ungdom 2012. Norge skal sende 28 deltakere til Vinter-OL for ungdom 2012 i Innsbruck, Østerrike som ble arrangert i perioden 13. til 22. januar 2012. Deltakerne er fordelt over 9 idretter; aking, alpint, curling, freestyle, hopp, kombinert, langrenn, skiskyting og skøyter.
Campolina
Campolina er en brasiliansk hesterase som er spesielt kjent for sin firtaktige gangart kalt «marcha».
Opprinnelse
Spanske hester dannet på 1500-tallet grunnlaget for det som senere skulle bli rasen Campolina. Rundt 1870 krysset den brasilianske oppdretteren Cassiano Campolina en innfødt hoppe med berberblod med en pura rasa espanol-hingst. Avkommet, en hingst, ble stamfar til Campolina-rasen. Rasen er oppkalt etter Cassiano Campolina. Det er senere blitt krysset inn flere forskjellige raser, så Campolinaen som rase er ikke så ren.
Liberty Alliance
Liberty Alliance, også kjent som Project Liberty, er et bredt sammensatt industrikonsortium som utvikler spesifikasjoner og standarder for webføderasjoner, basert på teknologier og standarder for identitetshåndtering og vevtjenester («web services»).
Campolina
Rasebeskrivelse og bruk
Stort, rett hode med store øyne. Kraftfull og kompakt kropp med mye muskelmasse. Sterke og hardføre ben. Campolinaen kan brukes til det meste av ridning og kjøring. Rasen er kjent for gangarten «marcha», som er en firtaktig gangart. Den er som en blanding mellom trav og galopp, og svært behagelig. Rasen er rolig og snill. Mankehøyden kan være fra ca. 149cm – 167cm.
Liberty Alliance
Den opprinnelige Project Liberty ble etablert i 2002, og de første spesifikasjonene beskrev scenarier for føderert enkeltpålogging basert på SAML.
I styret for Liberty Alliance sitter store internasjonale selskaper, bl.a. Nokia, Ericsson, Vodafone, France Telecom, Fidelity, General Motors, IBM, Intel, HP og Sun. Norsk medlem i Liberty Alliance er Kantega.
Kirkerett
Kirkerett og kirkelov er de lover og regler som styrer et kirkesamfunns indre liv, for eksempel med hensyn til embeter, regler for kleresiet og sakramentsforvaltning. I land som har statskirkeordning kan begrepet kirkelov også dekke verdslig lovgivning som regulerer kirken.
Katolsk kirkerett
Den katolske kirke har et rettssystem som i utgangspunktet er basert på Romerretten. Kirkeloven består av en kodifisert lov, Codex Iuris Canonici. I hovedsak baserer denne seg i dag på utgaven fra 1983, som var en fullstendig revidering av utgaven fra 1917 i tråd med vedtakene fra Andre Vatikankonsil. I tillegg kommer lokal lovgivning som kan utstedes av den stedlige biskop, og som med godkjennelse fra Den hellige stol bli likeverdig med den universelle loven, samt andre dokumenter som definerer kirkens innstilling i spørsmål av juridisk art.
Droit religieux Religinė teisė
Balázs Kiss
Balázs Kiss (født 21. mars 1972 i Veszprém) er en tidligere ungarsk sleggekaster. Under OL 1996 vant han gull.
Han har også sølvmedalje fra EM 1998, samt flere fjerdeplasser fra internasjonale mesterskap. Hans bestenotering er på 83,00 meter og han la opp i 2004.
Statsarkivet i Trondheim
Statsarkivets oppgaver er å ta vare på og tilgjengeliggjøre arkivmateriale fra den lokale og regionale statsadministrasjonen. I tillegg tar arkivet imot og oppbevarer privatarkiv. Statsarkivet har tilsyn med arkivforholdene i den offentlige forvaltningen innen sitt distrikt, og bistår i den sammenheng offentlige myndigheter med råd og veiledning. Statsarkivet arbeider også med å skape interesse for og spre kunnskap om arkiv. Statsarkivet i Trondheim oppbevarer ca. 28 000 hyllemeter med arkiv.
Arkivmateriale fra Statsarkivet kan brukes på lesesalen i Arkivsenteret på Dora. Det mest brukte materialet i statsarkivene er også tilgjengelig på Arkivverkets digitale lesesal, Digitalarkivet.
Johan R. Henriksen
Johan R. Henriksen (født 8. november 1886 på Biri i Gjøvik kommune, død 30. september 1975 i Oslo) var en norsk skiløper og idrettsfunksjonær. I løpet av sin karriere representerte han både Start og Mercantile i Oslo, samt Oslo Turnforening.
Henriksen arbeidet som løypesjef i Holmenkollrennene i en årrekke, og ble for dette arbeidet tildelt Holmenkollmedaljen i 1938
1376 Michelle
1376 Michelle er en hovedbelteasteroide og går i bane innenfor asteroidefamilien Flora. Den ble oppdaget 29. oktober 1935 av Guy Reiss ved Observatoire astronomique d’Alger - Bouzaréah i Alger.
Lise Eger
Lise Eger (født 16. august 1945) er en norsk koreograf, kjent for over førti verk i inn- og utland.
Bakgrunn
Hun er opprinnelig fra Fredrikstad. Som ung gikk hun i lære hos Randi Frønsdal. Hun hadde en tid ved Statens kunst- og håndverksskole før hun reiste ut med opphold i New York der hun tok utdanning innen blant annet danseterapi (1966)  og London. Tilbake i Oslo startet hun Collage Dansekompani (1974) med blant annet Lise Nordal og Ida Collin. Hun gjestekoreograferte ved L'Opéra de Nice i Monaco (Aïda) i samarbeid med Giancarlo del Monaco. Til Vinter-OL 1994 hadde hun antatte oppdrag som senere turnerte Japan. Hun har ellers bidratt ved de fleste teatrene i Norge, Den norske Opera, Fjernsynsteatret, Dalateatern i Falun og Stadsteatern i Göteborg, utespel (Karl XIII) i Eld i Sverige, musikkspel ved Telemark Teater og Nordahl Grieg-teateret.
På Black Box Teater koreograferte hun fast i flere år. Hun var kunstnerisk leder for Imago Danseteater frem til 1998. Hun har gjestet Gymnasieskolan i Strömstad ved flere anledninger. For Grusomhetens Teater i Hausmannsgt. 34, koreograferte hun siden Peer Gynt (2002) og Antonin Artauds Blodsprut (2005).
Stripped (Rolling Stones-album)
Stripped er et konsertalbum av The Rolling Stones, utgitt i november 1995. Det ble innspilt på Voodoo Lounge-turnéen som ble avsluttet 30. august.
Stripped utmerker seg blant bandets øvrige konsertutgivelser ved at den inneholder en blanding av opptak fra små klubbscener og liveinnspillinger i studio av kjente og mindre kjente låter fra tidligere album. Stones gjør også versjoner av Bob Dylans klassiker «Like a Rolling Stone» og Willie Dixons «Little Baby».
Studioinnspillingene ble gjort i to omganger: 3. til 5. mars 1995 i Tokyo, og 23. til 26. juli i Lisboa. Konsertinnspillingene er fra klubber i Paris, Amsterdam og London. Innspillingene preges av en uformell og avslappet atmosfære, med stort innslag av akustiske instrumenter.
Stripped debuterte på førsteplass og singelen «Like a Rolling Stone» ble topp 10 på VG-lista i november 1995. I Storbritannia og USA nådde albumet topp 10.
Sporliste
Alle sanger er skrevet av Mick Jagger og Keith Richards, med mindre noe annet er oppgitt.
Maksim Tarasov
Maksim Vladimirovitsj Tarasov (russisk: Максим Владимирович Тарасов, født 2. desember 1970 i Jaroslavl) er en tidligere russisk stavhopper. Som først representerte Sovjetunionen, SUS og senere Russland. Hans bestenotering er på 6,05 meter, som gjør at han ligger på andreplass på verdensstatistikken.
Punktengmåler
Punktengmåler (Idaea sylvestraria) er en sommerfugl i gruppen av de egentlige målere (Geometridae). Den er funnet spredt nord til Sogn og Fjordane i Norge.
Utseende
En liten (vingespenn 16 – 23 mm), slank, lysgrå måler. Vingene har små, svarte flekker langs ytterkantene og hver vinge har en lite, rund, svart flekk litt foran midten. Den har dessuten ca. tre tverrstriper som er litt mørkere enn resten av vingen. Larven er naken, lang og tynn, gråbrun med en hvit sidestripe.
Levevis
Arten er mest å finne på tørre heier. Larvene lever på løvetann, tungras og andre lave urter. De voksne målerne flyr om natten i juli – august og kommer ofte til lys.
Utbredelse
Arten er utbredt i Europa, bortsett fra den østligste delen. I Norge er den funnet på sør-Østlandet, Sørlandet og i den indre delen av Sogn og Fjordane.
John Hunter
John Hunter (født 13. februar 1728, død 16. oktober 1793) var en britisk (skotsk) lege og kirurg. Han var bror av William Hunter. Han var en av sin tids mest fremtredende forskere og kirurger. Han var en tidlig talsmann for nøye observasjon og vitenskapelig metode i medisin. Han var lærer og samarbeidspartner med Edward Jenner, pioner for koppevaksinen. Han påstås å ha betalt for den stjålne kroppen til Charles Byrne, og fortsatte å studere og stille den opp mot den avdødes eksplisitte ønsker. Hans kone, Anne Hunter (født Home), var en dikter, noen av hennes dikt ble satt musikk til av Joseph Haydn.
Hunter ble stipendiat i Royal Society i 1767. Han ble valgt til medlem av American Philosophical Society i 1787. Hunterian Society of London ble kåret til hans ære, og Hunterian Museum ved Royal College of Surgeonshar fått hans navn og holder hans samlingen av anatomiske eksempler. Den inneholder fremdeles den ulovlig anskaffede kroppen til Charles Byrne, til tross for pågående protester.
Goddess of the Market
Goddess of the Market: Ayn Rand and the American Right er en biografi om Ayn Rand skrevet av historikeren Jennifer Burns. Den utforsker Rands intellektuelle utvikling og hennes forhold til de konservative og de liberalistiske bevegelsene i USA. Boken dekker også Rands forfatterskap og utviklingen av hennes objektivisme-filosofi.
Bakgrunn
Burns brukte åtte år på å skrive boken, som begynte som en avhandling for hennes doktorgrad ved University of California at Berkeley. I skriveprosessen fikk hun som første ikke-objektivist tilgang til Ayn Rand Archives («Ayn Rand-arkivene»), en samling av Rands personlige skrifter vedlikeholdt av Ayn Rand Institute. Da boken ble publisert av Oxford University Press i september 2009 ble Burns amanuensis ved University of Virginia.
Innhold
Boken er delt inn i fire hoveddeler. Den første, titulert «The Education of Ayn Rand, 1905–1943», dekker Rands liv og intellektuelle utvikling fra hennes fødsel til utgivelsen av hennes roman Kildens utspring. Den andre, «From Novelist to Philosopher, 1944–1957» dekker perioden da hun skrev sin siste roman, De som beveger verden. Den tredje delen, «Who Is John Galt? 1957–1968», fokuserer på Objektivisme-bevegelsens framvekst basert på Rands filosofi og Rands forhold til hennes lærling Nathaniel Branden. Den fjerde og siste delen, «Legacies», dekker de siste årene av Rands liv og interessen for henne efter hennes død. Burns har også skrevet et «Essay on Sources» bakerst i boken hvor hun beskriver forskningen på Rand og hennes egen bruk av Ayn Rand Archives.
Mottakelse
Mange anmeldere sammenlignet boken med en annen Rand-biografi, Ayn Rand and the World She Made av Anne Heller, utgitt samme år. Hellers bok fokuserer mer på Ayn Rand som person, og de biografiske detaljene ved hennes liv, mens Burns’ bok handler mer om hennes intellektuelle bakgrunn og plassering i det amerikanske politiske landskapet. Johann Hari, som anmeldte begge bøkene i én artikkel for Slate, hevdet av bøkene var «spennende psykologiske portretter av en grusomt skadet kvinne som fortjente den ene tingen hun brukte hele sitt liv på å kritisere: Medlidenhet.» Janet Maslin skrev i en anmeldelse for The New York Times at de to bøkene «kommer med mange lignende resonnementer og omtaler de samme detaljene ved Rands liv», selv om hun foretrakk Hellers bok på grunn av dets mer detaljerte beskrivelse. De to bøkene ble også anmeldt sammen i The New Republic og i TIME.
Burns ble intervjuet av Jon Stewart den 15. oktober 2009 i talkshowet The Daily Show. Stewart mente at det var «utmerket timing» av Burns å lansere boken på et slikt tidspunkt, da Rand opplevde en «oppblomstring ... i kulturen», noe som henspilte på Rands voksende popularitet hos konservative i Tea Party-bevegelsen.
8×57 mm
8×57 mm er en tysk riflepatron. Moderne varianter kalles formelt 8×57mm av SAAMI og 8 × 57 IS  av CIP (hvor IS står for Infanterie Spitze). Patronen kalles noen ganger også 7,92 × 57 mm Mauser, men dette er ikke et offisielt navn. Amerikansk litteratur bruker noen ganger forkortelsen JS, men dette er en feiltolkning som stammer fra feilaktig oversettelse av datidens tyske skrifttype.
Historie
Patronen ble designet av den tyske geværkommisjon for Gewehr 88 (1888 Kommisjonsrifle) og senere brukt i Mauser sylinderlåsrifler. Den ble offisielt innført i Tyskland i 1888 som «M/88 7,92x57mm I» (Infanteri) og brukte en 8.08mm kule. I 1905 ble en ny versjon som brukte en noe større kule (8.2mm kulediameter) innført. Denne fikk benevnelsen «7,92x57mm IS», «8x57mm IS» eller «8x57mm JS», det siste pga. likheten mellom "I" og "J" i datidens skriftsnitt. I USA fikk den benevnelsen «8mm Mauser» eller «8x57mm JS». Det var den utstrakte bruken i Mauserriflene som gjorde at patronen fikk «Mauser» i navnet etter hvert, til tross for at de ikke opprinnelig designet patronen.
Å skyte en 8x57IS-patron i en rifle kamret for 8x57I medfører risiko for kammersprengning på grunn av forskjellen i kulediameter.
Sessvollmoen
Sessvollmoen er et tettsted i Ullensaker kommune i Akershus. Tettstedet har innbyggere per 1. januar, og ligger 13 kilometer nord for kommunesenteret Jessheim og omtrent 16 kilometer sør for Eidsvoll sentrum.
40+
40+ er en samleplate utgitt av Halvdan Sivertsen i 2005. Albumet inneholder noen nye låter.
Perler Fra Bedehusets Skattkammer
Perler Fra Bedehusets Skattkammer er en dobbelt-CD med kristne sanger og salmer fra 1970- og -80-tallet. Den er en kompilasjon av musikk utgitt på LUMI som ble sluppet av Prisma music i 2009.
Mandal Borgerskole
Mandal Borgerskole var en privat skole drevet av Carsten Klingenberg Ross fra ca. 1828. Den ble kommunal i 1839. Fra 1844-1847 var Aasmund Olavsson Vinje knyttet til skolen som timelærer. Skolen holdt i mange år til i Ross sin privatbolig, den senere Reymertgården i byens sentrum. Borgerskolen gikk senere over til å bli middelskole.
1377 Roberbauxa
1377 Roberbauxa er en hovedbelteasteroide. Den ble oppdaget 14. februar 1936 av Louis Boyer ved Observatoire astronomique d’Alger - Bouzaréah i Alger.
Teru
TERU (født 10. april, 1981? i Kyoto, Japan) er guitarist i visual kei bandet Versailles.
Teru ble medlem av Aikaryu i 2002 etter at gitaristen Death forlot bandet, helt til Aikaryus avslutningskonsert våren 2007. Han har også vært gitarist i HIZAKI grace project siden slutten av 2006. 1 år senere ble han støttemedlem i Kamijo og Hizaki 's nye band Versailles, og ble et offisielt medlem 15. juli det samme året.
Historie
Kjære utholdende og lojale tilhengere. Vi ønsker å kunngjøre at Versailles har besluttet å stanse alle aktiviteter ved slutten av året. I og med at dette er vårt femte jubileum - og uten en klar retning for fremtiden - har vi bestemt at det var i den beste interesse for bandet og musikken, våre ansatte og fans - å forfølge våre kunstneriske og personlige mål utenfor gjeldende rammeverk - å stoppe alle våre aktiviteter i slutten av 2012. Siden begynnelsen har "ROSE" spilt en sentral rolle, både tematisk og symbolsk for Versailles. "ROSE", som også er tittelsporet på deres femte jubileum singel, handler om fødsel, å bli og å være - kort sagt, deres historie til hele verden.
20. juli 2012 Versailles YMN corporation
16. juli var Teru modell for merket ALICE and the PIRATES innenfor merkevarekjeden BABY,THE STARS SHINE BRIGHT på moteshowet kalt MAGICAL MYSTERY TEA PARTY, sammen med Hizaki(Versailles),Kaya og Intetsu(AYABIE). Dette var første gangen Teru sto som catwalk modell,  noe jeg med gled vil gjøre igjen  ifølge hans eget blogginnlegg på Ameba.
Teru deltok i albumet Seimaken Valkyrias til Dragon Guardien med en gitarsolo i sangen 天界への切符 (A ticket to heaven/TENKAI HE NO KIPPU). Albumet kom ut for salg 7 desember. Han spilte inn gitarsoloen mens han var på turne i Europa (Wien, Østerrike) og uttrykte seg gjennom inspirasjonen han fikk fra den vakre europeiske landsbygda på en aggressiv måte. I 2010 skrev Teru i tekstheftet på Dragon Guardiens fjerde album 真実の石碑 (Shinjitsu no sekihi).
9. august døde Jasmine You som var bassisten i Versailles. 23. juli møtte Teru idolet sitt Chris Impelliteri etter konserten på Shibuya O-East, takket være Victor Entertainment. Chris Impelliteri har blitt kåret til verdens raskeste gitarist i Guinness rekordbok, og Teru ble konfrontert med Chris' spilling på videregående.
Utstyr
- ESP 激鉄 "Geki-Tetsu" Teru Custom Black
- ESP Antelope Black
- ESP Reindeer Teru Custom See Thru Black
- ESP Jerk Teru Custom
- Strat Type Guitar Black
- Strat Type Guitar Cherry Burst with kanji sticker and EMG pickups
- Zoom G7.1UT - Custom Audio Electronics Cables
- TC Electronic G Major - Korg DTR-1 Rack Tuner
- EX-PRO Wireless System
- Furman Power Conditioner
- BOSS FC-50 Midi Foot Controller
- ENGL, Hughes & Kettner, Bogner, Brunetti, Mesa Boogie & Marshall Amps
Aikaryu
Album & EP Singler Videoer
Teru Teru Teru
Nördlingen
Nördlingen er en by i den tyske delstaten Bayern, i det sydlige Tyskland.
Byen ligger i Donau-Ries-distriktet og ligger langs Den romantiske veien.
Geografi
Her finner man det kjente Nördlinger Ries, et gigantisk krater fra et meteorittnedslag for om lag 15 millioner år siden. Meteoritten ble antatt å ha en diameter på 1 km, og krateret har en diameter på ca. 23 km.
Historie
Man har funnet rester av steinalderbosetting i nærheten av byen. Navnet Nordlinga er beskrevet første gang i år 898. I året 1215 fikk byen handelsrettigheter og riksumiddelbarheten av keiser Fredrik II. Da ble den første bymuren bygget, restene av murene kan skjelnes fremdeles.
Første gang Nördlingen nevnes som markedssted var i år 1219. Det var landbruksvarer såvel som tekstiler, pelsverk og metallvarer som ble omsatt. Byen ble den mest betydningsfulle sørtyske handelsbyen etter Frankfurt am Main. I 1238 ble store deler av den gamle bydelen ødelagt av brann. Håndverkere slo seg ned utenfor de opprinnelige bymurene. For å beskytte disse, lot keiser Ludvig IV bygge en ny mur rundt byen i 1327, og det er denne som står i dag.
Det er kun tre byer som i dag fremdeles har en komplett mur rundt seg, de er foruten Nördlingen Dinkelsbühl og Rothenburg ob der Tauber. St. Georgs-kirken ble påbegynt i 1427. Byen var innblandet i to slag under tredveårskrigen (1618–1648).
Silke Renk
Hun opplevde sitt høydepunkt i karrieren da hun vant OL-gullet under OL 1992 i Barcelona. Renk vant med et kast på 68,34 foran Natalja Sjikolenko og landsvenninnen Karen Forkel.
Året etter ble hun nummer seks under VM 1993, hun trakk seg fra EM 1994 pga. en kneskade, og nådde aldri en internasjonal finale igjen, selv om hun stilte opp både under VM 1995 og under OL 1996.
Hennes personlige rekord var på 71,00 meter med den gamle spydtypen, og den ble oppnådd i 1988 under et stevne i Rostock. Dette plasserer henne på en tredjeplass blant tyske spydkastere, kun bak Petra Felke (som holdt verdensrekorden) og Antje Kempe.
Denver
Denver ligger ved foten av fjellkjeden Rocky Mountains. 15. trinn på Colorados Kapitol ligger 1 609 m over havet, hvilket har gitt Denver navnet «Mile High City».
Siden Denver er den største byen med 600 km omkrets, er den et viktig transportsentrum. Den nye flyplassen som ble åpnet i 1995 var, målt i antall passasjerer, USAs 5. største og verdens 10. største i 2004 og verdens nest største etter areal.
Denver County
Denver er også et fylke, og det grenser mot Adams County i nordøst, Arapahoe County i øst og mot Jefferson County i vest. Det har et totalt areal på 401 km² hvorav 4 km² er vann. Fylket ble grunnlagt i 1902 av land som ble skilt ut fra Arapahoe County.
Severdigheter
Larimer Square er en trendy gate som har en rekke kaféer, restauranter samt forretninger downtown i Denver. Her får en inntrykk av såvel historien som det mer moderne Denver.
Marlowe's Restaurant er beliggende midt i sentrum.
Colorado History Museum gir en beskrivelse av historien til indianere, cowboys samt gullgravere fra Colorado.
Invesco Field er hjemmebanen til Denver Broncos. Her finnes dessuten Colorado Sports Hall of Fame museum.
Red Rocks Ampitheatre er et naturlig amfi med 9 000 seter. Der har det blitt arrangert konserter med grupper som The Beatles og U2.
Liste over ordførere i Sandar
Liste over ordførere i Sandar viser navn, parti og funksjonsperiode for ordførere i Sandar kommune (Sandeherred) i Vestfold fra innføringen av formannskapslovene i 1838 til sammenslåingen med Sandefjord i 1968.
Siste natt med gjengen
Siste natt med gjengen (originaltittel: American Graffiti) er en amerikansk dramakomedie og ungdomsfilm fra 1973 regissert av George Lucas. Handlingen er lagt til i en amerikansk småby i 1962 og skildrer av en kameratflokks siste natt sammen etter at de er ferdige med High School. Filmen er langt på vei et nostaligisk tilbakeblikk. Hovedrollene spilles av Richard Dreyfuss og Ron Howard, mens andre sentrale roller spilles av Paul Le Mat, Charles Martin Smith, Bo Hopkins, Cindy Williams, Candy Clark, Mackenzie Phillips og Harrison Ford. Store deler av manuskriptet var basert på George Lucas' egne erindringer fra tenårene i Modesto i California. En av filmens produsenter var Francis Ford Coppola.
Filmen ble i 1979 etterfulgt av den mindre suksessfulle More American Graffiti.
Handling
Filmen er et nostalgisk tilbakeblikk til det tidlige 1960-tallet. Handlingen er lagt til en amerikansk småby, før drapet på president Kennedy, før Vietnamkrigen og før det store ungdomsopprøret.
Handlingen følger flere high school-elever med Steve (Ron Howard) og Curt (Richard Dreyfuss) som hovedkarakterer. High School er offisielt ferdig, og flere av ungdommene gjør seg klar for å reise av gårde til blant annet universitetstudier neste dag. Siste natten i den lille amerikanske småbyen skal feires med brask og bram. Samtidig så er det mer enn en person som sliter med kvaler og tvil. Stemningen er merkelig og urolig, spesielt for de to som skal reise bort, men også for de to som de skal reise i fra, og alle har de sine tanker og problemer å stri med. Curt er ikke så sikker på om han egentlig vil begynne på college selv om hele hans High School-tilværelse har vært rettet mot nettopp det, Steve har en kjæreste som han skal reise ifra og foreslår at de «eksperimenterer med elskere» på hver sin kant (hun er ikke enig), Terry og John som blir igjen er typiske gjensittere. Terry vil aldri kunne komme inn på college og må finne seg noe å gjøre i hjembyen, og John som er noen år eldre har den raskeste bilen i byen og trives egentlig med det. Den trygge tilværelsen, som de alle har hatt i ganske mange år, er ved veis ende. Nye utfordringer står i kø, og det er slettes ikke sikkert at alle er klar for å ta det neste steget. Dette være seg å reise av gårde eller å bli igjen i byen.
All musikken presenteres via de mange bilradioene, og det er den mystiske Wolfman Jack som står for platepratingen.
Om filmen
Filmen ble innspilt i løpet av 29 dager på et minimalt budsjett.
Stil og miljøskildring
I «sosiologisk» forstand tilhører filmens tenåringer den amerikanske ungdomsgenerasjonen som kom etter McCarthy-tida og før Vietnam for alvor ble et politisk-militært mareritt og en moralsk skjensel. En optimisme fantes, presidenten het ennå Kennedy. Seinere i tiåret eksploderte det i gettoene og på universitetsområdene.
Anmelderne og publikum
Filmen ble svært godt mottatt av anmelderne og har oppnådd hele 95 % på Rotten Tomatoes. Den amerikanske filmanmelderen Roger Ebert gav den «full pott», mens Leonard Maltin gav den 3,5 av 4 stjerner.
VGs anmelder gav den terning tre, mens Dagbladets anmelder gav den terning fem. CINERAMAs anmelder gav den terning fem og skrev følgende kommentar: «''For oss som tilhører en annen generasjon enn de som var ungdom på slutten av 50 og begynnelsen av 60-tallet, så gir denne filmen antakeligvis et flott innblikk i hvordan livet faktisk fortonet seg for ungdom på den tiden. Det slår meg at det var en uskyldig tid, med mye positivitet. Det var gode tider i USA; rockemusikken, biler og moter har vel muligens aldri vært kulere enn på den tiden. Folks blikk var i aller høyeste grad rettet fremover og det var spennende ting i vente''».
Priser og nominasjoner
Den ble tildelt to Golden Globes, i kategoriene beste film (musikal/komedie) og beste mannlige nykommer. Den ble nominert i ytterligere to kategorier. Det bør også nevnes at den ble nominert til fem Oscar-priser (blant annet beste film og beste regi). Det kan ellers nevnes at filmen vant en KCFCC Award, en Bronze Leopard ved Locarno International Film Festival, en NSFC Award og en NYFCC Award. Den ble nominert til en Writers Guild of America.
Siste natt med gjengen ble i 1995 funnet betydningsfull nok av USAs Library of Congress til å bli bevart i National Film Registry.
Raúl Castro
Raúl Modesto Castro Ruz (født 3. juni 1931 i Biran i Holguín på Cuba) er en cubansk kommunistisk politiker, revolusjonær og offiser. Han var Cubas president fra 2008 til 2018, og førstesekretær i det cubanske kommunistpartiet fra 2011 til 2021. Han har tidligere vært landets forsvarsminister fra 1959 til 2008, og visepresident fra 1976 til 2008.